‘Yan yahoo sun damfari loba boy – Freedom Radio Nigeria
Wani matashi da ake kira da loba boy ya fada tarkon masu damfara a facebook, inda sukayi amfani da hotunan baturiya suka bude shafi da kuma sunan baturiyya watau Joy Dok.
Loba boy yace sun fara soyayya ne da ita zuwa wani dan lokaci inda daga bisani ta nemi da cewa zata turo masa kudi ta na’urar komfuta da kuma wayoyi domin su rika yin bidiyo suna ganin junan su.
Da yake maida maganar Loba boy ya ce an kira shi ne da safe inda aka sanar da shi cewa kayan da wannan Baturiya ta aiko sun sauka a Jihar Lagos a filin jirgin sama na Murtala Muahammad.
A cewar Loba Boy yace an bukace shi da ya karba ko ya tura kudin jirgi kimanin Naira 29,000 domin a turo masa da kayan inda yake.
Bayan da aka kira shi Loba boy ya ce ya nemi rancen kudin kuma ya turawa wannan mutum da ya kira shi ta asusun shi.
Kazalika daga bisani Loba boy ya gano cewa ba gaskiya a cikin al’amarin inda yace bayan ya tura kudin an kara neman sa daya tura wani kudin kimanin Naira 20,000 yayin da suka shaida cewa jamian hukumar fasakwauri sun kama wannan kayan nasa .